wickkiey/tamil-wikipedia-markdown huggingface dataset:
# மாக்ஸ் முல்லர்



**மாக்ஸ் முல்லர்** (டிசம்பர் 6, 1823 - அக்டோபர் 28, 1900), என்று பரவலாக அறியப்பட்ட **பிரெட்ரிக் மாக்ஸ் முல்லர்** (*Friedrich Max Müller*) ஒரு ஜெர்மானிய மொழியியலாளரும், கீழைத்தேச ஆய்வாளரும் ஆவார். இந்தியவியலைத் தொடக்கி வைத்தவர்களுள் ஒருவராகக் கருதப்படும் இவர், சமய ஒப்பாய்வுத் துறையை உருவாக்கியவராகவும் கருதப்படுகிறார். இத் துறையில் இவர், ஆய்வு நூல்களையும், சாதாரண பொதுமக்களுக்கான நூல்களையும் எழுதியுள்ளார். இவருடைய மேற்பார்வையில் உருவாக்கப்பட்ட, *கிழக்கத்தியப் புனித நூல்கள்* (*Sacred Books of the East*) என்னும் பெயர்கொண்ட 50 தொகுதிகள் அடங்கிய பெரிய நூல் விக்டோரியா காலத்தின் ஆய்வு முயற்சிகளுக்குச் சான்றான ஒரு நினைவுச் சின்னமாக இன்றும் திகழ்கிறது.  

## விவேகானந்தருடன்
சுவாமி விவேகானந்தர் இவரைப் பற்றி, "தாம் எழுதிய உரையைப் புதுப்பிக்க சாயனர்தான் இப்போது மாக்ஸ்முல்லராகப் பிறந்திருக்கிறார் என்று நான் எண்ணுகிறேன். நீண்ட காலமாகவே எனக்கு இந்தக் கருத்து இருந்தது. மாக்ஸ்முல்லரைப் பார்த்த பிறகு அது உறுதியாகிவிட்டது." என்று கூறியுள்ளார்  

## ரிக் வேதம்
ரிக்வேதத்தை வெளியிட அவருக்குக் கிழக்கிந்திய கம்பெனி ஒன்பது லட்சம் ரூபாய் கொடுத்தது. அதன் கையெழுத்து பிரதியை தயாரிக்கவே அவருக்கு இருபத்து ஐந்து வருடங்கள் ஆயிற்று. அச்சிடுவதற்கு மேலும் இருபது வருடங்கள் பிடித்தன.  

## ராமகிருஷ்ணர்: வாழ்வும், வாக்கும்
இவர் சுவாமி விவேகானந்தரின் குருவான ஸ்ரீராமகிருஷ்ண பரமஹம்சர் அவதார புருஷர் என்ற கருத்தை ஏற்றுக் கொண்டவர். அவரைக் குறித்த கட்டுரைகளும், புத்தகமும் எழுதியவர்.  
இவர் எழுதிய "ராமகிருஷ்ணர்: வாழ்வும், வாக்கும்" (Râmakrishna: His Life and Sayings (1898)) என்ற புத்தகம் ஸ்ரீராமகிருஷ்ண பரமஹம்சரைப் பற்றி வெளிநாட்டினரால் எழுதப்பட்ட புத்தகங்களுள் முன்னோடியான ஒன்று.  

## திலகரைப் பற்றிய கருத்து
இவர் இந்தியாவின் பால கங்காதர திலகர் சிறையில் அடைக்கப்பட்ட போது, அப்போதைய விக்டோரியா மகாராணிக்கு திலகர் விடுதலை செய்யப்பட வேண்டும், சிறையில் நல்லவிதமாக நடத்தப்பட வேண்டும் என்று வலியுறுத்தி கடிதம் எழுதினார். வில்லியம் வில்சன் ஹன்டர் மற்றும் பலரும் இக்கடிதத்தில் கையெழுத்திட்டனர்.
# ஹெர்மன் ஓல்டென்பர்க்



**ஹெர்மன் ஓல்டென்பர்க்** (*Hermann Oldenberg*) (1854 - 1920) ஒரு ஜெர்மானிய இந்தியவியல் அறிஞர் ஆவார். 1881 இல், பாளி மொழி நூல்களை ஆதாரமாக வைத்து புத்தர் பற்றி இவர் எழுதிய ஆய்வு நூல் பௌத்த சமயத்தை ஐரோப்பிய அறிஞர்கள் இடையே பிரபலப்படுத்தியது. இந்நூல் முதல் வெளியீட்டிலிருந்து இன்றுவரை தொடர்ந்து பதிப்பில் உள்ளதாகக் கூறப்படுகின்றது. டி. டபுள்யூ. ரைஸ் டேவிட்ஸ் (*T. W. Rhys Davids*) என்பவருடன் சேர்ந்து, பௌத்த சமயம் சார்ந்த ஒழுக்க நூலான *வினய* என்பதை மூன்று தொகுதிகளாக வெளியிட்டார். இவர் மொழிபெயர்த்த கிருகசூத்திரம் என்னும் நூல் இரண்டு தொகுதிகளாகவும், வேத சுலோகங்கள் இரு தொகுதிகளாகவும், மாக்ஸ் முல்லரால் தொகுக்கப்பட்ட கீழைப் புனித நூல்கள் (*Sacred Books of the East*) என்னும் பெரிய நூற் தொகுதியில் இடம்பெற்றன. 1888இல் இவர் எழுதிய புரோலெகோமெனாவின் (*Prolegomena*) மூலம், ரிக் வேதத்தின் மொழியியல் ஆய்வுக்கான அடிப்படைகளை உருவாக்கினார்.
# புன்னாகவராளி

**புன்னாகவராளி** 8வது மேளகர்த்தா இராகமாகிய, "நேத்ர" என்றழைக்கப்படும் 2வது சக்கரத்தின் 2வது மேளமாகிய தோடியின் ஜன்னிய இராகம் ஆகும். இந்த இராகத்தின் எல்லை மந்திர காகலி நிஷாதத்திலிருந்து மத்திய கைசிகி நிஷாதம் வரை ஆகும். *துவி அன்னிய சுர பாஷாங்க இராகம்.*  

| அவரோகணம்: | நி<sub>2</sub> த<sub>1</sub> ப ம<sub>1</sub> க<sub>2</sub> ரி<sub>1</sub> ஸ நி<sub>2</sub> | } |
| --- | --- | --- |

- இந்த இராகத்தில் ஷட்ஜம், சுத்த ரிஷபம் (ரி<sub>1</sub>), சாதாரண காந்தாரம் (க<sub>1</sub>), சுத்த மத்திமம் (ம<sub>1</sub>), பஞ்சமம், சுத்த தைவதம் (த<sub>1</sub>), கைசிகி நிஷாதம் (நி<sub>2</sub>) ஆகிய சுரங்கள் வருகின்றன.

## இதர அம்சங்கள்
- சதுஸ்ருதி ரிஷபம்(ரி<sub>2</sub>), காகலி நிஷாதம்(நி<sub>3</sub>) என்பன அன்னிய சுரங்களாகும்.

- இந்த இராகத்தில் சௌக்க கால பிரயோகங்கள் அதிகமாக பயன்படுத்தப்படுகின்றன.

- கருணைச் சுவையை வெளிப்படுத்தும் இராகம். இரவில் பாடுவதற்கு மிகவும் பொருத்தமானது.

- பாம்புகளை வசப்படுத்துவதற்கு மகுடியில் இந்த இராகமே இசைக்கப்படுகின்றது. எனவே இந்த இராகத்திற்கு *மோடி* என்ற பெயரும் உண்டு.

- இந்த இராகத்திலிருந்து *நொண்டிச் சிந்து* என்ற கிராமிய மெட்டும், *ஓடம்* என்ற மெட்டும் தோன்றியுள்ளன.

- பழைமையான இராகம்.

## உருப்படிகள்
1. திவ்வியநாமக்கீர்த்தனை : *"தவதாசோகம்"* - ஆதி - தியாகராஜர்
1. கிருதி : *"ஏனோமு"* - ரூபகம் - தியாகராஜர்
1. கிருதி : *"கனக சைல"* - ஆதி - சியாமா சாஸ்திரிகள்
1. கிருதி : *"ஆடுபாம்பே"* - ஆதி - பாம்பாட்டிச் சித்தர்
1. கிருதி : "ஏஹி அன்னபூர்ண" - ஆதி - முத்துசுவாமி தீட்சிதர்
1. கிருதி : *"தள்ளுவாரோ"* - ரூபகம் - கோபாலகிருஷ்ண பாரதியார்
1. நொண்டிச் சிந்து : "பழன மருங்கணையும்" - ஆதி - கோபாலகிருஷ்ண பாரதியார்.
1. பதம் : "நின்னுஜூடை" - திருபுடை - சேத்ரக்ஞர்
# விக்கிப்பீடியா:சிறப்புக் கட்டுரைகள் முன்மொழிவு/கணினியில் தமிழ்

- இந்தக் கட்டுரை ஒரு வரலாற்றுக் கட்டுரை. மிகவும் அண்மிய கால வரலாற்றை தர முனைகின்றது. ஆகையால் தகுந்த மேற்கோள்கள் தருவது நன்று. குறைந்தது 3-5 மேற்கோள்கள் தருதல் நன்று.

- பல உள் இணைப்புகளுக்கு கட்டுரைகள் ஏற்கனவே இருக்கின்றன. இருப்பினும் இணைப்பு சிகப்பாகவே இருக்கின்றது அது சரிப்படுத்தப்பட வேண்டும்.

- செல்வா குறிப்பிட்டது போல் கட்டுரையில் சில தகவல்கள் விடுபட்டுள்ளன. அவற்றையும் சேர்க்க வேண்டும். செல்வா அவர்களும் தமது குறிப்புகளை இங்கு சேர்க்கலாம்.

- மெய்பார்க்கப்பட வேண்டும். அமைப்பும் சற்று மேம்படுத்தப்படலாம் போல தெரிகின்றது.

--Natkeeran 16:12, 12 ஜனவரி 2007 (UTC)  

---
நற்கீரன்,  
உங்கள் பரிந்துரைகளுக்கு நன்றி. விக்கியில் அனுபம் இல்லாததால் சில கேள்விகள் கீழே.  
- எவற்றிற்கு மேற்கோள்கள் தேவை என்று சுட்டிக் காட்டினீர்களாயின் நான் முயற்சிக்கிறேன்.
- சிவப்பு இணைப்புக்களை திருத்தி விடுகிறேன்.
- செல்வாவின் தகவல்கள் விரைவில் சேர்க்கப் பட்டால் நல்லது, முடியாவிட்டால் அதற்காகக் காத்திருக்க வேண்டியதில்லை. அவை பின்னரும் சேர்க்கப் படலாம்.
- மெய்பார்க்க்ப் படல் வேண்டியது எப்படி யாரால் என்று சொன்னால் உதவியாக இருக்கும்.
- அமைப்பில் மாற்றங்களுக்கு உங்கள் பரிந்துரைகளை முன் வையுங்கள்.

அன்புடன்,  
--Jeyapal 14:58, 16 ஜனவரி 2007 (UTC)
# வார்ப்புரு:கொள்கைகள் பட்டியல்

**ஐந்து தூண்கள்

விதிகளை மீறு

பதிப்புரிமை**

| தமிழ் விக்கிபீடியாவின் உள்ளடக்கம் |
| --- |
| கிரந்த எழுத்துப் பயன்பாடு

கேள்விக்குட்படுத்தல்

புத்தாக்க ஆய்வும் கட்டுரைக்கான ஆய்வும்

படிமக் கொள்கைகளும் வழிகாட்டல்களும்

வெளி இணைப்புகள்

வாழும் மனிதர்களின் வாழ்க்கை வரலாறு

தன்வரலாறு

கைப்பாவை

தானியங்கித் தமிழாக்கம்

தரவுத்தள கட்டுரைகள்

கட்டுரை ஒன்றிணைப்பு

தணிக்கை |
| கண்ணியம்

பாதுகாப்புக் கொள்கை

தனிநபர் விமர்சனங்களைத் தவிர்த்தல் |

<noinclude></noinclude>
# தேசிய ஆவணக் காப்பகங்களின் பட்டியல்

## ஆசியா
- வங்காளதேச தேசிய ஆவணக் காப்பகமும் தேசிய நூலகமும் (National Archives and the National Library of Bangladesh)
- பூட்டான் தேசிய நூலகமும், ஆவணக் காப்பகமும் (National Library and Archives of Bhuran)
- கம்போடியத் தேசிய ஆவணக் காப்பகம் (National Archives of Cambodia)
- இந்திய தேசிய ஆவணக் காப்பகம் (National Archives of India) – http://nationalarchives.nic.in/
:: * தமிழ்நாடு ஆவணக் காப்பகம் – http://www.tanap.net/content/archives/archives.cfm?ArticleID=202  
- ஜப்பானிய தேசிய ஆவணக் காப்பகம் (National Archives of Japan)
- மலேசிய தேசிய ஆவணக் காப்பகம் (National Archives of Malaysia)
- பாகிஸ்தான் தேசிய ஆவணக் காப்பகம் (National Archives of Pakistan)
- சிங்கப்பூர் தேசிய ஆவணக் காப்பகம் (National Archives of Singapore)
- இலங்கை தேசிய ஆவணக் காப்பகம் (National Archives, Sri Lanka)
- தாய்லாந்து தேசிய ஆவணக் காப்பகம் (National Archives of Thailand)

## ஐரோப்பா
- பிரான்ஸ் ஆவணக் காப்பகம் (Archives of France)
- அயர்லாந்து தேசிய ஆவணக் காப்பகம் (National Archives of Ireland)
- நெதர்லாந்து தேசிய ஆவணக் காப்பகம் (National Archives of Nederland)
- தேசிய ஆவணக் காப்பகம், ஐக்கிய இராச்சியம் (National Archives, United Kingdom)

## ஆஸ்திரேலியா
- தேசிய ஆஸ்திரேலிய ஆவணக் காப்பகம் (National Archives of Australia)

## வட அமெரிக்கா
- கனடா ஆவணக் காப்பகம் – http://www.archivescanada.ca/english/index.html
# விக்கிப்பீடியா:ஆண்டு நிறைவுகள்/சனவரி 14


**சனவரி 14**:  
- 1539 &ndash; எசுப்பானியா கியூபாவை இணைத்துக் கொண்டது.
- 1690 &ndash; கிளாரினெட் இசைக்கருவி செருமனியில் வடிவமைக்கப்பட்டது.
- 1761 &ndash; இந்தியாவில் மூன்றாம் பானிபட் போர் அகமது ஷா துரானி தலைமையிலான ஆப்கானியர்களுக்கும் மராட்டியர்களுக்கும் இடையில் இடம்பெற்றது. ஆப்கானியர்களின் வெற்றி இந்திய வரலாற்றில் ஒரு பெரும் திருப்புமுனையாக அமைந்தது.
- 1784 &ndash; அமெரிக்கப் புரட்சிப் போர்: ஐக்கிய அமெரிக்கா பெரிய பிரித்தானியாவுடன் ஒப்பந்தம் செய்து கொண்டது.
- 1950 &ndash; சோவியத் ஒன்றியத்தின் மிக்-17 போர் விமானம் வெள்ளோட்டம் விடப்பட்டது.
- 1953 &ndash; யோசிப் டீட்டோ யுகோசுலாவியாவின் முதலாவது அரசுத்தலைவராகப் பதவியேற்றார்.
- 2005 &ndash; சனிக் கோளின் டைட்டான் நிலாவில் ஐரோப்பாவின் இயூஜென் விண்கலம் இறங்கியது.
- 2015 &ndash; திருத்தந்தை பிரான்சிசு **யோசப் வாசு** (படம்) அடிகளை கொழும்பில் புனிதராகத் திருநிலைப்படுத்தினார்.
**கோ. நடேசய்யர்** (பி.&nbsp;1887) **க. வெள்ளைவாரணனார்** (பி.&nbsp;1917) **எம். வி. வெங்கட்ராம்** (இ.&nbsp;2000)
# எருவில் மூர்த்தி



**எருவில் மூர்த்தி** (*நாகப்பன் ஏரம்பமூர்த்தி*, இறப்பு: ஜனவரி 11, 2007), பிரபல ஈழத்துக் கவிஞர் ஆவார். மட்டக்களப்பைச் சேர்ந்த இவர் 500 இற்கும் மேற்பட்ட வானொலி மெல்லிசைப் பாடல்களையும் நூற்றுக்கு மேற்பட்ட கவிதைகளையும் எழுதியுள்ளார்.  

## வாழ்க்கைச் சுருக்கம்
இவர் மட்டக்களப்பு எருவில் என்ற கிராமத்தில் பிறந்தார். ஆரம்பக் கல்வியை தனது ஊரிலேயே கற்றவர், பின்பு திருகோணமலை இந்துக் கல்லூரியில் உயர்கல்வி பெற்றார். தனது இளமைக்காலம் தொடக்கம் இறுதிவரை இலங்கையின் அனைத்துத் தமிழ்ப் பத்திரிகைகளிலும் சஞ்சிகைகளிலும் கவிதைகளை வெளிக் கொண்டுவந்தார். இவரது முதற்பாடல் 1958 ஆம் ஆண்டிலே சுதந்திரன் பத்திரிகையில் வெளிவந்தது.  

## வானொலிக்கலைஞர்
இவர் இலங்கை வானொலி, ரூபவாஹினி கூட்டுத்தாபன தொலைக்காட்சி நிகழ்ச்சிகளுக்கும், பல பிரபல ஈழத்துப் பாடகர்களுக்கு பாடல்கள் இயற்றியுள்ளார். இவரது திரைப்படப் புகழ் இசையமைப்பாளர்களான எம். எஸ். செல்வராஜா, ஆர். முத்துசாமி, எம். கே. ரொக்சாமி, யாழ் கண்ணன் - நேசன் போன்றோர் இசையமைத்துள்ளனர்.  

## ஈழப்போராட்டத்தில் பங்கெடுப்பு
1956 ஜூன் 8 இல் மட்டக்களப்பில் தனிச்சிங்களச் சட்டத்தை எதிர்த்து இடம்பெற்ற சத்தியாக்கிரகப் போராட்டத்தில் ஈடுபட்டு தனது இரு கண்களையும் இழந்த போதிலும் இறுதிவரை தமிழ் இலக்கியப் பணியாற்றியவர் என்பது குறிப்பிடத்தக்கது.
# விக்கிப்பீடியா:முதற்பக்கக் கட்டுரைகள்/ஜனவரி 14, 2007


**பொங்கல்** தமிழர் திருநாளாக தமிழகம், இலங்கை போன்ற தமிழர்கள் வாழும் நாடுகளில் தை முதல் நாள் கொண்டாடப்படுகின்றது. பொங்கல் விழா, தமிழர்களின் தனிப்பெரும் விழா. எத்தனையோ விழாக்களை தமிழர்கள் கொண்டாடினாலும் வேறெந்த விழாவுக்கும் கொண்டாட்டத்துக்கும் இல்லாத சிறப்பு பொங்கலுக்கு மட்டும் உண்டு. மற்ற விழாக்கள் போலன்றி, பொங்கல் எல்லா சமயத்தினருக்கும் பொதுவானதாகவும், சமயம் கடந்ததாகவும் உள்ளது. பொங்கல், உழைக்கும் மக்கள் இயற்கைக்கும், மற்ற உயிர்களுக்கும் சொல்லும் ஒரு நன்றியறிதலாக கொண்டாடப்படுகிறது.  

பொங்கல் பண்டிகை நான்கு நாள் பண்டிகையாகும். மார்கழி கடைசி நாளன்று போகி கொண்டாடப்படுகிறது. அந்நாளில், பழையன கழித்து பதியன புகுதல் வழக்கம். தை மாத முதல் நாள் பொங்கல் கொண்டாடப்படுகிறது. அடுத்தடுத்த நாட்களில் மாட்டுப்பொங்கலும் (*பட்டிப் பொங்கல்*), காணும் பொங்கலும் கொண்டாடப்படுகிறது.  
---

**நெற் பயிர்**, புல் வகையை சேர்ந்த ஒரு தாவரமாகும். இது தென்கிழக்கு ஆசியாவில் தோன்றியது. நெற் பயிர் ஈரநிலங்களில் வளரக்கூடியது. இது சராசரியாக ஐந்து மாதங்கள் வரை வளரக் கூடிய ஓர் ஆண்டுத் தாவரமாகும். இப்பயிரின் விதை தோல் நீக்கப்பட்ட பின் உணவாகப் பயன்படுத்தப் படுகிறது. இவ்வாறு தோல் நீக்கப்பட்ட விதை **அரிசி** என்று அழைக்கப்படுகிறது. ஆனால், அரிசிக்கு முளைக்கும் திறன் கிடையாது. நெல், சோளம், கோதுமைக்கு அடுத்து அதிகம் பயிரிடப்படும் தானியமாகும்.
# சத்துப்பொருள் விபர அட்டவணை

ஒரு குறிப்பிட்ட அளவு உணவு பொருளில் உள்ள சத்துப்பொருள் விபரங்களை **சத்துப்பொருள் விபர அட்டவணை** விபரிக்கும். கனடாவிலும் அமெரிக்காவிலும் உற்பத்தி மற்றும் இறக்குமதி செய்யப்படும் பொருட்களுகளுக்கு இந்த விபரங்களை தருவது உற்பத்தியாளர்களின் கடமையாகும்.  

## Australia and New Zealand

Australia and New Zealand use a nutritional information panel of the following format:  

**Servings per package:

Serving size: g**

| Quantity per Serving | Quantity per 100 g |  |  |
| --- | --- | --- | --- |
| Energy | 0 | kJ (Cal) |  |
| Protein | 0 | g |  |
| Fat, total | 0 | g |  |
| &emsp; - saturated | 0 | g |  |
| Carbohydrate | g | g |  |
| &emsp; - sugars | g | g |  |
| Sodium | mg | mg | } |
# ஆஸ்பிரின்



**ஆஸ்பிரின்** அல்லது **அசட்டைல்சலிசைலிக் அமிலம்** (acetylsalicylic acid) (அசட்டோசல்) என்பது சலிசைலேட்டுகள் குடும்பத்தைச் சேர்ந்த ஒரு மருந்து ஆகும். இது பொதுவாக சிறிய வலிகளுக்கு எதிரான வலிநீக்கியாகவும், காய்ச்சலடக்கியாகவும், வீக்கமடக்கியாகவும் பயன்படுத்தப்படுகின்றது. இரத்தம் கட்டியாவதைத் தடுக்கும் தன்மை கொண்டதால், இது இதயவலிக்கும் (heart attack), புற்றுநோய்க்கும் எதிராகக் குறைந்த அளவில் நீண்ட காலத்துக்குப் பயன்படுத்தப்படுவது உண்டு.  

இதனைக் குறைவான அளவில் நீண்டகாலம் பயன்படுத்தும்போது, சிறுதட்டைகளில் (platelets) துரோம்பொக்சேன் (thromboxane) A2 உருவாவது தடுக்கப்பட்டுச் சிறுதட்டுத் திரள்வைப் பாதிக்கிறது. இந்த இரத்தம் இளக்கும் (blood-thinning) இயல்பு இதயவலிக்கான சந்தர்ப்பங்களைக் குறைப்பதில் உதவுகின்றது. இந்த நோக்கத்துக்காக உற்பத்தி செய்யப்படும் ஆஸ்பிரின், 75 அல்லது 81 மில்லிகிராம் (mg) கரையக் கூடிய வில்லைகளாக உள்ளன. இவை சில சமயங்களில் *ஜூனியர் ஆஸ்பிரின்* என்றோ *பேபி ஆஸ்பிரின்* என்றோ குறிப்பிடப்படுவது உண்டு.  

அளவுக்கு அதிகமான ஆஸ்பிரின் வில்லைகளை எடுப்பதன் மூலம் பாதகமான விளைவுகள் ஏற்படும் நூற்றுக்கணக்கான சம்பவங்களும் ஆண்டுதோறும் நிகழ்கின்றன. எனினும் பெரும்பாலும் பயன் தரக்கூடிய வகையிலேயே இது பயன்படுத்தப்படுவதாகக் கூறலாம். இதன் பாதக விளைவுகளில் முதன்மையானதாக, குடற்புண் (ulcers) மற்றும் வயிற்றில் இரத்தப்போக்கு மற்றும் காதிரைச்சல் (tinnitus) ஆகியவற்றைக் குறிப்பிடலாம். இதன் இரத்த உறைவைத் தடுக்கும் இயல்பால் ஏற்படக்கூடிய இன்னொரு பக்க விளைவு, பெண்களின் மாதவிடாய்க் காலங்களில் இரத்தப்போக்கு அதிகரித்தலாகும். இராய் கூட்டறிகுறிக்கும், ஆஸ்பிரினுக்கும் இடையே தொடர்பு இருப்பதாகக் காணப்படுவதால் இன்புளுவென்சா போன்ற நோய்க் குறித் தொகுப்புகளுக்கும், சிறுவர்களில் ஏற்படக்கூடிய சின்னமுத்து நோய்க்குறித் தொகுப்புக்களுக்கும், ஆஸ்பிரின் தற்காலத்தில் பயன்படுத்தப்படுவதில்லை.  

## அடிக்குறிப்புகள்
# பாராசித்தமோல்



**பாராசித்தமோல்** (Paracetamol) அல்லது **அசட்டாமினோபென்** (acetaminophen) பொதுவான, வலிநீக்கி மற்றும் காய்ச்சலடக்கி மருந்து ஆகும். இது காய்ச்சல், தலைவலி மற்றும் சிறிய வலிகளிலிருந்து நிவாரணம் பெறுவதற்குப் பயன்படுத்தப்பட்டு வருகின்றது. தீவிரமான வலிகளை அடக்குவதிலும், வேறு மருந்துகளுடன் பாராரசித்தமோல் பயன்படுத்தப்படுவதுண்டு. இவ்வாறு பயன்படுத்துவதன் மூலம் பக்கவிளைவுகளைக் கொடுக்கக்கூடிய மற்ற மருந்துகளின் அளவைக் குறைத்துப் பயன்படுத்த முடிகிறது. பல்வேறு தடிமன், இன்புளுவென்சா மருந்துகளில் முக்கியமான கூறாக இது இருப்பதுடன், மருத்துவர்களின், ஆலோசனை தேவைப்படும் பல்வேறு வலிநீக்கி மருந்துகளிலும் இது சேர்க்கப்படுகின்றது. பொதுவாக, அளவாகப் பயன்படுத்தும்போது இது மனிதர்களுக்குப் பாதுகாப்பானது எனினும், தாராளமாகக் கிடைப்பதன் காரணமாக, வேண்டுமென்றோ அல்லது தவறுதலாகவோ இதனை அளவுமீறி உட்கொள்ளும் சம்பவங்களும் பரவலாகக் காணப்படுகின்றன.  

பாராசித்தமோல், பல வணிகப் பெயர்களில் உற்பத்தி செய்து விற்கப்படுகின்றன. வெவ்வேறு நாடுகளில் வெவ்வேறு பெயர்களில் இது சந்தைப்படுத்தப்படுகின்றது. பிரேசில், கனடா, தென்கொரியா, அமெரிக்க ஐக்கிய நாடுகள் என்பவற்றில் இது, **தைலெனோல்** (Tylenol) என்ற பெயரிலும், செக் குடியரசு, ஸ்லோவாக்கியா போன்ற நாடுகளில் **பாராலென்** (Paralen) என்ற பெயரிலும், தாய்வான், ஆஸ்திரேலியா, கிரீஸ், மத்திய அமெரிக்கா, அயர்லாந்து, நியூசிலாந்து, பாகிஸ்தான், மலேசியா, ஹொங்கொங், ஐக்கிய இராச்சியம், இலங்கை, ருமேனியா, போர்த்துக்கல், நெதர்லாந்து, பின்லாந்து, சிங்கப்பூர், கெனியா, ஹங்கேரி ஆகிய நாடுகளில் *பனடோல்* (Panadol) என்ற பெயரிலும், இந்தியாவில் **குரோசீன்** என்ற பெயரிலும் விற்பனைக்கு உள்ளன.  

## நஞ்சு முறிவு
பாராசித்தமோல் நஞ்சுக்கு முறிவாக N- அசிடைல் சிஸ்டைன் பயன்படுகிறது.
# வலிநீக்கி


**வலிநீக்கி** (analgesic) என்பது, உணர்விழப்பை ஏற்படுத்தாமல் வலி உணர்வைப் குறைப்பதற்காகப் பயன்படுத்தப்படும் பல்வேறுவகையான மருந்து வகைகளுள் ஏதாவது ஒன்றைக் குறிக்கும். வலிநீக்கி மருந்துகள், புற நரம்பு மண்டலம் மற்றும் மைய நரம்பு மண்டலம் ஆகியவற்றில், பல்வேறு விதங்களில் செயற்படுகின்றன. இவற்றுள், பாராசித்தமோல், சலிசைலேட்டுகள் போன்ற அழற்சிக்கு எதிரான இயக்க ஊக்கிகள் இல்லாத மருந்துகள், மார்பைன், ட்ராமடோல் போன்ற போதையூட்டி இயல்புகள் கொண்ட செயற்கை மருந்துகள் என்பன அடங்கும். பொதுவாக வலிநீக்கிகளாகக் கருதப்படாத மூவளைய ஏக்கப்பகை மருந்துகள் (tricyclic antidepressants), மற்றும் வலிப்பு அடக்கிகள் (anticonvulsants) போன்ற மருந்துகளும், நரம்புநோய் நோய்குறித் தொகுப்பு (neuropathic pain syndromes) தொடர்பில் பயன்படுத்தப்படுகின்றன.  

## உசாத்துணைகள்

- ஹைபீம் கலைக்களஞ்சியம் (HighBeam Encyclopedia)
- மெடிசின்நெட்.கொம் (MedicineNet.com)
# காய்ச்சலடக்கி

**காய்ச்சலடக்கி** (Antipyretic) என்பது உடல் வெப்பநிலையைக் குறைப்பதன் மூலம், காய்ச்சலைக் குறைப்பதற்கு அல்லது தடுப்பதற்குப் பயன்படும் மருந்து ஆகும். காய்ச்சல் இல்லாதபோது சாதாரண உடல் வெப்பநிலையில் எவ்வித தாக்கத்தையும் இது ஏற்படுத்துவதில்லை.  

காய்ச்சலடக்கிகள், interleukin களால் தூண்டப்பட்ட வெப்பநிலை உயர்வை ஹைப்போதலமஸ் மூலம் தடுக்கின்றன. இதன்மூலம் உடல் வெப்பநிலையைக் குறைக்கும் செயற்பாடுகளில் ஈடுபடுவதால் காய்ச்சல் குறைவடைகின்றது. காய்ச்சலடக்கிகள் வேறு நோக்கங்களுக்காகவும் பயன்படுத்தப்படுவதுண்டு. எடுத்துக்காட்டாக, ஆஸ்பிரின், அசெட்டமினோபென் ஆகிய மருந்துகள் முக்கியமாக வலிநீக்கிகளாகவே பயன்படுகின்றன.
# ஆதி சங்கரர்



**ஆதிசங்கரர்** (*Adi Shankara*, பொ. ஊ. எட்டாம் நூற்றாண்டு), இன்றைய கேரளத்திலுள்ள காலடி எனப்படும் ஊரில் ஆர்யாம்பாள், சிவகுரு இணையருக்கு மகனாகத் தோன்றிய மெய்ஞான வல்லுநர் ஆவார்.  

இளமைப் பருவத்தில் கௌடபாதரின் சீடரான கோவிந்த பகவத்பாதரிடம் வேதாந்தம் மற்றும் இதர தத்துவங்கள் பயின்று சங்கர பகவத்பாதர் என்று அழைக்கப்பட்டார்.  

இந்து சமயத்தின் மூன்று அடிப்படை நூல்கள் என்று அறிப்படும் பத்து உபநிடதங்கள், பிரம்ம சூத்திரம் மற்றும் பகவத் கீதைக்கு விளக்கவுரை அளித்து அவை போதிக்கும் அத்வைத வேதாந்தம் அதாவது இரண்டற்றது என்கிற அத்வைத தத்துவத்தை உலகத்திற்கு எடுத்துக்காட்டியவர்.  

விஷ்ணு சஹஸ்ரநாமம் போன்ற சமய நூல்களுக்கும் இவர் விளக்கவுரை நிறுவியுள்ளதாக பொதுக் கருத்து உள்ளது. சிவானந்த லஹரி, கோவிந்தாஷ்டகம், பஜ கோவிந்தம், சித்தாந்த சாங்கியம், விவேகசூடாமணி, ஆத்மபோதம், உபதேச சாஹஸ்ரி, கனகதாரா ஸ்தோத்திரம், சுப்ரஹ்மண்ய புஜங்கம் போன்ற நூல்களை இயற்றினார்.  

## பீடங்களும் சீடர்களும்
ஆதி சங்கரரின் சிலை]]  
சங்கரர் பாரதம் முழுவதும் பயணித்து தெற்கில் சாரதா பீடம், சிருங்கேரி, மேற்கில் துவாரகா பீடம், துவாரகை, வடக்கில் ஜோஷி மடம் மற்றும் கிழக்கில் கோவர்தன பீடம், புரி என நான்கு அத்வைத பீடங்கள் நிறுவி தன் சீடர்களான அஸ்தாமலகர், சுரேஷ்வரர், பத்மபாதர் மற்றும் தோடகர் என்பவர்களை ஒவ்வொரு பீடத்திற்கும் மடாதிபதிகளாக நியமித்தார். காஞ்சிபுரத்தில் சர்வக்ஞான பீடம் எனும் வேதாந்த கல்வி நிலையத்தை நிறுவினார். தமது 32-ஆம் அகவையில் கேதார்நாத்தில் சமாதி அடைந்த சங்கரர் பொது நம்பிக்கையில் இந்து மதத்தின் மாபெரும் சிற்பி எனப் போற்றப்டுகிறார்.  

## துறவறம்
தமது எட்டாம் அகவையில் துறவறம் மேற்கொண்ட சங்கரர் கோவிந்த பகவத்பாதர் என்பவரிடம் அத்வைதம் முதலிய விஷயங்களைக் கற்றுத் தேர்ந்தார்.  

## வாதங்கள்
கபாலிக சமயம், அவர் தடுத்தாட்கொண்ட சமயங்களுள் ஒன்று. இன்றைய சென்னைக்கு அருகில் இருக்கும் மாங்காடு எனும் ஊரே காபாலிகர்களோடு சங்கரர் வாதம் செய்த இடமாகும்.  

கர்ம மீமாம்ஸா எனப் படும் கொள்கையினை பின்பற்றி மஹிஷ்மதி எனும் ஊரில் வசித்து வந்த மண்டன மிஸ்ரர் உடன் அவரது மனைவி *சரஸவாணி* முன்னிலையில் வாதம் செய்தார் சங்கரர். மந்தன மிஸ்ரரைத் தொடர்ந்து அவரது மனைவி சரஸவாணியுடனும் வாதிடுகின்றார் சங்கரர். சங்கரருடன் வாதத்தில் தோல்வி அடைந்த மந்தன மிஸ்ரர், துறவறம் ஏற்று சுரேஷ்வரர் என்ற பெயருடன், சங்கரரின் சீடரானார்.  

## ஆதி சங்கரர் நிறுவிய மடங்கள்
ஆதி சங்கரர் பாரத நாட்டின் நான்கு திசைகளில் நான்கு பீடங்களை நிறுவி, அதற்கு தனது தலைமைச் சீடர்களை பீடாதிபதிகளாக நியமித்தார்.  
| முதல் பீடாதிபதி | திசை |
| --- | --- |
| !கிழக்கு | ரிக் வேதம் |
| !தெற்கு | ( அவரே பீடாதிபதி)

==நிர்வாணாஷ்டகம்==

நிர்வாணாஷ்டகம் என்பது ஆதிசங்கரரால் இயற்றப்பட்ட ஆறு சுலோகங்களின் தொகுப்பாகும். இப்பாடல்களில் சிவ வழிபாட்டின் பெருமையை கூறியும், வேதம், வேள்வி, மதம் ஆகியற்றை மறுத்து இறுதியில் பிரம்மமே ஆனந்த மயமானவன் என்றும் ஆதிசங்கரர் கூறுகிறார். ஆறு பாடல்களையும் சிதானந்த ரூப: சிவோஹம் சிவோஹம் என்ற ஒரு வரியாலேயே முடிக்கிறார்.

==காண்க== |
# விக்கிப்பீடியா:ஆண்டு நிறைவுகள்/சனவரி 15


**சனவரி 15**:  
- 1559 &ndash; முதலாம் எலிசபெத் இங்கிலாந்தின் மகாராணியாக முடிசூடினார்.
- 1759 &ndash; பிரித்தானிய அருங்காட்சியகம் திறக்கப்பட்டது.
- 1799 &ndash; இலங்கைக்குள் அடிமைகள் கொண்டுவரப்படுவது முற்றாகத் தடை செய்யப்பட்டது.
- 1919 &ndash; செருமனியின் சோசலிசவாதி **ரோசா லக்சம்பேர்க்** (படம்) துணை இராணுவக்குழுவினரால் சித்திரவதை செய்யப்பட்டுக் கொலை செய்யப்பட்டார்.
- 1934 &ndash; 8.0 அளவு நிலநடுக்கம் நேபாளம் மற்றும் பீகாரைத் தாக்கியதில் 6,000–10,700 பேர் வரையில் உயிரிழந்தனர்.
- 1970 &ndash; முவாம்மர் அல்-கடாபி லிபியாவின் பிரதமராகத் தேர்ந்தெடுக்கப்பட்டார்.
- 2001 &ndash; விக்கிப்பீடியா தொடங்கப்பட்டது.
- 2005 &ndash; ஐரோப்பிய விண்வெளி நிறுவனத்தின் விண்கலம் சந்திரனில் கல்சியம், அலுமீனியம், சிலிக்கன் மற்றும் இரும்பு ஆகியவற்றைக் கண்டுபிடித்தது.
**தஞ்சை இராமையாதாஸ்** (இ.&nbsp;1965) **தேவநேயப் பாவாணர்** (இ.&nbsp;1981) **மீ. ப. சோமு** (இ.&nbsp;1999)
# தமிழ்த் திரைப்படங்களின் பட்டியல், 1949



1949 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  

1. அபூர்வ சகோதரர்கள்
1. இன்பவல்லி
1. கனகாங்கி
1. கன்னியின் காதலி
1. கீத காந்தி
1. தேவ மனோகரி
1. நம் நாடு
1. நல்ல தம்பி
1. நவஜீவன்
1. கிருஷ்ணன் பக்தி
1. நாட்டிய ராணி
1. பவளக்கொடி
1. மங்கையர்க்கரசி
1. மாயாவதி
1. ரத்னகுமார்
1. வாழ்க்கை
1. வினோதினி
1. வேலைக்காரி

---
# தமிழ்த் திரைப்படங்களின் பட்டியல், 1950



1950 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  

1. இதய கீதம்
1. ஏழை படும்பாடு
1. கிருஷ்ண விஜயம்
1. சந்திரிகா
1. திகம்பர சாமியார்
1. பாரிஜாதம்
1. பொன்முடி
1. மச்சரேகை
1. மந்திரி குமாரி
1. மருதநாட்டு இளவரசி
1. ராஜ விக்கிரமா
1. லைலா மஜ்னு
1. விஜயகுமாரி

---
# தமிழ்த் திரைப்படங்களின் பட்டியல், 1951



1951 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  

1. அண்ணி
1. அந்தமான் கைதி
1. உண்மையின் வெற்றி
1. ஓர் இரவு
1. கலாவதி
1. கைதி
1. சம்சாரம்
1. சர்வாதிகாரி
1. சத்யாவதாரம்
1. சிங்காரி
1. சுதர்சன்
1. சௌதாமினி
1. தேவகி
1. நடிகை
1. நிரபராதி
1. பாதாளபைரவி
1. பிச்சைக்காரி
1. மர்மயோகி
1. மலைக்கள்ளன்
1. மணமகள்
1. மாயமாலை
1. மாயக்காரி
1. மோகனசுந்தரம்
1. ராஜாம்பாள்
1. லாவண்யா
1. வனசுந்தரி
1. ஸ்திரீ சாகசம்

---
# தமிழ்த் திரைப்படங்களின் பட்டியல், 1952



1952 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  

- அம்மா
- அமரகவி
- அந்தமான் காதலி
- என் தங்கை
- ஏழை உழவன்
- கலியுகம்
- கல்யாணி
- கல்யாணம் பண்ணிப்பார்
- காஞ்சனா
- காதல்
- குமாரி
- சின்னத்துரை
- சியாமளா
- தர்ம தேவதா
- தாய் உள்ளம்
- பணம்
- பசியின் கொடுமை
- பராசக்தி
- புயல்
- பெண்மனம்
- மாப்பிள்ளை
- மாய ரம்பை
- மாணாவதி
- மூன்று பிள்ளைகள்
- ராணி
- வளையாபதி
- வேலைக்காரன்
- ஜமீந்தார்

## மொழிமாற்றுத் திரைப்படங்கள்
- ஆத்மசாந்தி
- ஆன்
- பிரியசகி
- புரட்சி வீரன்

---
# தமிழ்த் திரைப்படங்களின் பட்டியல், 1953



1953 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  

1. அன்பு
1. அவன்
1. அழகி
1. ஆசை மகன்
1. ஆனந்த மடம்
1. இன்ஸ்பெக்டர்
1. உலகம்
1. என் வீடு
1. அவ்வையார்
1. கண்கள்
1. குமாஸ்தா
1. சண்டிராணி
1. சத்யசோதனை
1. தந்தை
1. திரும்பிப்பார்
1. தேவதாஸ்
1. நால்வர்
1. நாம்
1. பணக்காரி
1. பரோபகாரம்
1. பூங்கோதை
1. பெற்றதாய்
1. பொன்னி
1. மதனமோகினி
1. மனிதன்
1. மருமகள்
1. மனிதனும் மிருகமும்
1. மனம்போல் மாங்கல்யம்
1. மாமியார்
1. மின்மினி
1. முயற்சி
1. ரோகிணி
1. லட்சுமி
1. வஞ்சம்
1. வாழப்பிறந்தவள்
1. வேலைக்காரி மகள்
1. ஜாதகம்
1. ஜெனோவா

---
# கன்பூசியஸ் நிலையம்



**கன்பூசியஸ் நிலையம்** உலக நாடுகளில் சீன மொழியையும் பண்பாட்டையும் ஊக்குவிக்கும் ஓர் இலாப நோக்கமற்ற நிலையம் ஆகும். இதன் கிளைகள் உலக நாடுகள் பலவற்றில் சீன மொழியைப் படிப்பிக்கின்றன. இது சீன மக்கள் குடியரசின் ஆதரவைப் பெற்ற ஓர் அமைப்பு ஆகும்.
# சி++ எடுத்துக்காட்டுகள்

கீழே சில சி++ நிரலாக்கல் எடுத்துக்காட்டுகள் தரப்பட்டுள்ளன. இவை இலவச போர்லாண்ட் சி++ 5.5 கட்டளை இருமமாக்கியில் (Borland C++ Command Line Compiler) இல் சோதிக்கப்பட்டவை.  

சி++ நிரலானது ஹெடர் கோப்புக்களைக் கொண்டுள்ளது இவற்றை நிரலில் சேர்ப்பதற்கு.  

>  

using namespace std;  

கவனிக்கவும் சி++ பழைய நிரல்களில் சீர்தரமாக இருமமாக்கிகளில் வரும் தலைப்புக் கோப்புக்களைச் சேர்பதற்கு  
என்றவாறும் நிரலாக்கர்கள் உருவாக்கிய தலைப்புகளைச் சேர்ப்பதற்கு #include "programmercreated.h" என்றவாறு சேர்ப்பதே பழைய நிரல்லாக்க வழமையாகும். இவை பழைய நிரல்களை வாசித்துப் புதிய நிரல்களாக மாற்றப் பயனபடுத்தலாம்.  

### ஹலோ உலகமே நிரல்

include<conio.h>  
using namespace std;  

int main  

{  

cout <<"Hello C++ World";  

}  

இதில் cout என்பது முனைய (Console) வெளிப்பாடாகும். முனையங்கள் விசைப்பலகையும் கணினித் திரையும் ஆகும். ஆகவே இந்நிரலாக்கத்தில் வெளியீடானது கணினித் திரையில் காண்பிக்கப்படுகின்றது. லினக்ஸ் இயக்கு தள முனையங்களில் தமிழிலும் எழுத்துக்கள் உடைந்தவாறு வெளியீடுகளைக் காட்டலாம் என்றாலும் விண்டோஸ் கட்டளையகத்தில் (Commmand Prompt) தமிழ் உட்பட இந்திய மொழிகளை இன்று வரை ஆதரிக்காததால் தமிழ் எழுத்துக்களை கட்டளையகத்தில் காட்ட முடியாது.
# விக்கிப்பீடியா:ஆண்டு நிறைவுகள்/சனவரி 16


**சனவரி 16**:  
- 1547 &ndash; இளவரசர் **நான்காம் இவான்** (படம்) உருசியாவின் 1-வது (சார்) பேரரசராக முடிசூடினார். 264 ஆண்டு கால மாசுக்கோ தன்னாட்சிப் பிரதேசம் உருசிய சாராட்சியாக மாறியது.
- 1707 &ndash; இசுக்காட்லாந்து, இங்கிலாந்துடன் இணைந்து பெரிய பிரித்தானிய இராச்சியம் ஆக உருவாவதற்கு ஏதுவாக அமைந்த சட்டமூலம் நாடாளுமன்றத்தில் நிறைவேற்றியது.
- 1945 &ndash; இட்லர் தனது சுரங்க மறைவிடத்திற்கு தப்பிச் சென்றார்.
- 1969 &ndash; சோவியத் விண்கலங்கள் சோயுசு 4, சோயுசு 5 விண்கலங்கள் முதல் தடவையாக புவியின் சுற்றுப்பாதையில் விண்வெளிவீரர்களைப் பரிமாறிக் கொண்டன.
- 1993 &ndash; விடுதலைப் புலிகளின் தளபதி கேணல் கிட்டு உட்பட 10 விடுதலைப் புலிகள் வெளிநாடொன்றில் இருந்து இலங்கை திரும்புகையில் சர்வதேசக் கடற்பரப்பில் இந்தியக் கடற்படையால் சுற்றி வளைக்கப்பட்ட போது கப்பலை வெடிக்க வைத்து இறந்தனர்.
- 2008 &ndash; 2002 போர்நிறுத்த உடன்படிக்கையில் இருந்து இலங்கை அரசு அதிகாரபூர்வமாக விலகியது. இலங்கைப் போர் நிறுத்தக் கண்காணிப்புக் குழு இலங்கையில் தனது பணிகள் அனைத்தையும் நிறுத்தியது.
**எசு. ஜெ. தம்பையா** (பி.&nbsp;1929) **ஏ. பீம்சிங்** (இ.&nbsp;1978) **பி. சாந்தகுமாரி** (இ.&nbsp;2006)
# நாதநாமக்கிரியா

**நாதநாமக்கிரியை** இது 15வது மேளகர்த்தா இராகமாகிய, "அக்னி" என்றழைக்கப்படும் 3வது சக்கரத்தின் 3 வது மேளமாகிய மாயாமாளவகௌளையில் பிறக்கும் ஜன்னிய இராகம் ஆகும். கருணைச்சுவையை வெளிப்படுத்தும் இவ்விராகம் ஒரு துணை இராகம் (உபாங்க இராகம்) ஆகும். மாலையில் பாட உகந்த இந்த இராகமானது இசை நாடகங்களில் அதிகமாகப் பயன்படுத்தப்படும்.  

| அவரோகணம்: | நி<sub>3</sub> த<sub>1</sub> ப ம<sub>1</sub> க<sub>3</sub> ரி<sub>1</sub> ஸ நி<sub>3</sub> | } |
| --- | --- | --- |

- இந்த இராகத்தில் ஷட்ஜம், சுத்த ரிஷபம் (ரி<sub>1</sub>), அந்தர காந்தாரம் (க<sub>3</sub>), சுத்த மத்திமம்(ம<sub>1</sub>), பஞ்சமம், சுத்த தைவதம் (த<sub>1</sub>), காகலி நிஷாதம் (நி<sub>3</sub>) ஆகிய சுரங்கள் வருகின்றன.

## இதர அம்சங்கள்
- இது நிஷாதம் எல்லையாகக் கொண்ட ஒரு இராகம் அதாவது மந்தர ஸ்தாயி சுரங்கள் மட்டுமே வந்து மேல் ஸ்தாயி ஷட்ஜம் தொடாத இராகம்; இதனை நிஷாதாந்திய இராகம் என்றும் கூறுவர்.

- பண்டைத் தமிழிசையில் இவ்விராகத்திற்கு பெயர் *பண் சீகாமரம்*. *இந்தளம்* என்றும் அழைக்கப்படுகிறது.

- மாயாமாளவகௌளை தோன்றுவதற்கு முன்பே இவ்விராகம் வழக்கத்தில் இருந்தது.

- சௌக கால பிரயோகங்கள் இவ்விராகத்தில் அதிகம் பயன்படுத்தப்படுகின்றன.

- பிரத்தியாகத கமகம் இந்த இராகத்தின் ஒரு சிறப்பு அம்சமாகும்.

- கிராமிய இசையிலிருந்து மரபு இசைக்கு வந்த இராகங்களில் இதுவும் ஒன்று. ஆனந்தக் களிப்பு என்ற வர்ண மெட்டு இவ்விராகத்தில் அமைந்ததாகும்.

## உருப்படிகள்

1. திவ்வியநாமக்கீர்த்தனை : *"கருணாஜலதே"* - ஆதி - தியாகராஜ சுவாமிகள்.
1. திருப்புகழ் : *"ஒருபதம் இருபதம்"* - ஆதி - அருணகிரி நாதர்
1. 23ஆம் அஷ்டபதி : *"கிஸலய சயன"* - ஆதி - ஜெயதேவர்
1. பதம்: *"பய்எத"* - திரிபுடை - சேத்ரக்ஞர்
1. கிருதி : *"அனுமானே நீயே"* - மிஸ்ரசாபு - அருணாசலக் கவிராயர்
1. கிருதி : *"சிவலோக நாதனை"* - ரூபகம் - கோபாலகிருஷ்ண பாரதியார்.
1. கிருதி : *"நீலகண்டாய"* - மிஸ்ரசாபு - முத்துசுவாமி தீட்சிதர்.
1. கிருதி : *"நினைப்பதெப்போது"* - ஆதி - மாயூரம் வேதநாயகம் பிள்ளை.
1. கிருதி : *"நீயே துணையாகவே"* - ஆதி - கவிகுஞ்சர பாரதியார்.
1. கிருதி : *"நினைப்பதெப்போது"* - ஆதி - வேதநாயகம் பிள்ளை.
1. கிருதி : *"இந்தபராக"* - ரூபகம் - ஆனை-ஐயா.
# ஆஹிரி

**ஆஹிரி** இராகம் கருநாடக இசையில் பயன்படும் இராகங்களில் ஒன்றாகும். இது 14வது மேளகர்த்தா இராகமாகிய, "அக்னி" என்றழைக்கப்படும் 3வது சக்கரத்தின் 2 வது மேளமாகிய வகுளாபரணத்தில் பிறக்கும் ஜன்னிய இராகம் ஆகும். எப்போதும் பாடக் கூடிய இவ்விராகம் ஆரோகண-வக்ர சம்பூர்ண இராகம் ஆகும். இரவில் பாட ஏற்ற இவ்விராகம் பாஷாங்க இராகம் ஆகும். சோகச் சுவையை வெளிப்படுத்துகின்ற இராகம். "ஆஹிரியைக் காலையில் பாடினால் அன்னம் கிடைக்காது" என்பது ஒரு பழமொழி.  

## இலக்கணம்
| அவரோகணம்: | ஸ் நி<sub>2</sub> தா<sub>1</sub> ப மா<sub>1</sub> க<sub>3</sub> ரி <sub>1</sub>ஸ | } |
| --- | --- | --- |

- இந்த இராகத்தில் ஷட்ஜம், சுத்த ரிஷபம் (ரி<sub>1</sub>), சாதாரண காந்தாரம் (க<sub>2</sub>), அந்தர காந்தாரம் (க<sub>3</sub>), சுத்த மத்திமம் (ம<sub>1</sub>), பஞ்சமம், சுத்த தைவதம் (த<sub>1</sub>), சதுஸ்ருதி தைவதம் (த<sub>2</sub>), காகலி நிஷாதம் (நி<sub>3</sub>) ஆகிய சுரங்கள் வருகின்றன.

## இதர அம்சங்கள்
- பண்டைத் தமிழிசையில் இந்த இராகத்திற்கு *பண் பஞ்சமம்* என்று பெயர்.
- சிலர் இவ்விராகம் 8வது மேளமாகிய தோடியின் ஜன்யம் என்றும், வேறு சிலர் 20வது மேளமாகிய நடபைரவியின் ஜன்யம் என்றும் எண்ணுகின்றார்கள். வகுளாபரணம், தோடி, நடபைரவி ஆகிய மூன்று மேளங்களிலும் தோன்றும் சுரங்கள் இவ்விராகத்தில் வருவதை கவனிக்கவும்.
- அந்தரகாந்தாரம் இந்த இராகத்திற்கு ஒரு முக்கியமான அம்சம் ஆகும். சுத்த ரிஷபம் கம்பித சுரமாகும்.
- இவ்விராகத்தில் சௌக கால பிரயோகங்கள் அதிகமாகப் பிரயோகிக்கப்படுகின்றன. பழமையான, முக்கிய இசை நூல்களில் இந்த இராகத்தின் பெயர் காணப்படுகின்றது.
- இந்த இராகத்தில் மூன்று அன்னிய சுரங்கள் வருகின்றன; பல நுட்ப சுருதிகள் தோன்றுகின்றன; ஆகையால் இது கவனமாகக் கையாளப்பட வேண்டிய இராகம் ஆகும்.

## உருப்படிகள்
| கிருதி | *ஆதய சிறீ* | ஆதி | தியாகராஜ சுவாமிகள் |  |
| --- | --- | --- | --- | --- |
| கிருதி | *எடுல காபாடுதுவோ* | திரிபுடை | தியாகராஜ சுவாமிகள் |  |
| கமலாம்பா நவாவர்ணம் | *சிறீ கமலாம்பா* | திஸ்ர ஏகம் | முத்துஸ்வாமி தீட்சிதர் |  |
| நவரத்ன மாலிகை | *மாயம்மனி* | ஆதி | சியாமா சாஸ்திரிகள் |  |
| பதம் | *ராராரா* | திரிபுடை | ஷேத்ரக்ஞர் |  |
| கிருதி | *பரமபுருஷ* | மிஸ்ரசாபு | சுவாதித் திருநாள் ராம வர்மா |  |
| கிருதி | *ஏங்குவதறியானோ* | மிஸ்ரசாபு | அம்புஜம் கிருஷ்ணா |  |
| கிருதி | *தில்லைவலம் சுற்றினார்* | ரூபகம் | கோபாலகிருஷ்ண பாரதியார் | } |
# திமிங்கலச் சுறா



**திமிங்கலச் சுறா** அல்லது **அம்மணி உழுவை** (Whale Shark)(*Rhincodon typus*) என்பது உலகில் உள்ள மீன்கள் யாவற்றினும் மிகப்பெரிய வகை மீன் ஆகும். இச் சுறாமீன் வெப்ப மண்டலக் கடல்களில் வாழ்கின்றன. நிலநடுக்கோட்டிலிருந்து சுமார் ±30° பகுதிகளில் வாழ்கின்றன. சுமார் 700 மீட்டர் ஆழத்தில் வாழ்கின்றன. இவை வாழும் கடற்பகுதிகளை படத்தில் காணலாம்.  

இச் சுறா மீன்கள் சுமார் 18 மீட்டர் (60 அடிகள்) நீளமும் சுமார் 14 மெட்ரிக் டன் எடையும் கொண்டவை.  
இவை தனியாகவே வாழ்கின்றன. ஒரு நாளைக்கு 2.6 டன் எடை உணவு உட்கொள்ளும்.  

சுமார் 60 மில்லியன் ஆண்டுகளுக்கு முன்பே தோன்றிய மீன் இனம் என்பர்.
# பின்யின்



**பின்யின்** (ஆங்கிலம்: **Hanyu Pinyin**) என்பது சீர்தரம் செய்யப்பட்ட மாண்டரின் சீன மொழியின் (*Standard Mandarin Chinese*) பலுக்கலை (சொல் ஒலிப்புகளை) ரோமன் எழுத்துக்களைக் கொண்டு எழுதும் முறையாகும் (*Romanization*). ரோமன் எழுத்துக்கள் சீன மொழியின் ஒலிப்புகளை தருவதற்காகப் பயன்படுகின்றதே தவிர, பின்யின் முறை சீனமொழியை ஆங்கிலப் படுத்துவதன்று.  

பின்யின் முறையானது, ரோமன் எழுத்துக்களை அறிந்தவர்கள் சீன மொழியைக் கற்க உதவுகின்றது. **பின்யின்** என்னும் சொல்லில் உள்ள **பின்** என்னும் சொற்பகுதி எழுத்து என்பதனையும், **யின்** என்னும் சொற்பகுதி ஒலி என்பதனையும் குறிக்கும். பரவலாக அறியப்பட்ட சிறு மாறுபாடுடைய பின்யின் முறையை *ஆன்யூ பின்யின்* (*Hanyu Pinyin* (*Hànyǔ Pīnyīn*) என அழைக்கின்றனர்.  

ஆன்யூ பின்யின் முறையினை சீனாவின் அரசு 1958-இல் ஏற்றுக் கொண்டு 1979-இல் பின்பற்றத் தொடங்கியது. இம்முறை அதற்கு முந்தைய ரோமன் எழுத்து முறைகளாகிய வேடு-கைல்ஸ் (*Wade–Giles*) முதலியவற்றை நீக்கி முன்வைக்கப்பட்டது. பின்யின் முறை சீர்தரத்திற்கான அனைத்துலக நிறுவனத்தின் (ஐஎஸ்ஓ ISO) ஏற்பும் பெற்றது (ISO-7098:1991). சிங்கப்பூர் அரசாலும் ஏற்றுக் கொள்ளப்பட்டது.ref name="ISO1982"></ref>  

## முதலெழுத்துக்கள்

*கவனிக்க: கீழே தரப்படும் தகவல்கள் உறிதிப்படுத்தப்படவேண்டும்.*  

| k
க |
| --- |

## முடிவெழுத்துக்கள்
# விக்கிப்பீடியா:ஆண்டு நிறைவுகள்/சனவரி 17


**சனவரி 17**:  
- 1893 &ndash; அவாயில் அமெரிக்க கடற்படையின் தலையீட்டால் அரசி லில்லியுகலானியின் அரசு கவிழ்க்கப்பட்டது.
- 1917 &ndash; கன்னித் தீவுகளுக்காக ஐக்கிய அமெரிக்கா $25 மில்லியனை டென்மார்க்கிற்குக் கொடுத்தது.
- 1917 &ndash; தமிழக முன்னாள் முதலமைச்சர், நடிகர் ம. கோ. இராமச்சந்திரன் பிறப்பு.
- 1944 &ndash; இரண்டாம் உலகப் போர்: நேசநாட்டுப் படைகள் குளிர்காலக் கோட்டை ஊடறுத்து உரோமைக் கைப்பற்ற மோண்டி கசீனோ மீது முதலாவது தாக்குதலை மேற்கொண்டது. இச்சண்டைகளில் 105,000 நேசப் படையினர் கொல்லப்பட்டனர்.
- 1961 &ndash; கொங்கோ சனநாயகக் குடியரசின் பிரதமர் **பத்திரிசு லுமும்பா** (படம்) இராணுவப் புரட்சியின் பின் கைது செய்யப்பட்டு சுட்டுக் கொல்லப்பட்டார்.
- 1992 &ndash; இரண்டாம் உலகப் போரின் போது கொரியப் பெண்களை பாலியல் அடிமைகளாக நடத்தியமைக்காக சப்பானியப் பிரதமர் கீச்சி மியாசாவா தென் கொரியாவில் வைத்து மன்னிப்புக் கேட்டார்.
**ம. கோ. இராமச்சந்திரன்** (பி.&nbsp;1917) **செ. இராசநாயகம்** (இ.&nbsp;1940) **மு. மு. இஸ்மாயில்** (இ.&nbsp;2005)
# தமிழ்த் திரைப்படங்களின் பட்டியல், 1954



1954 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  

1. அந்தநாள்
1. அம்மையப்பன்
1. இருளுக்குப் பின்
1. இல்லற ஜோதி
1. எதிர்பாராதது
1. என் மகள்
1. கல்யாணம் பண்ணியும் பிரம்மச்சாரி
1. கற்கோட்டை
1. கனவு
1. குடும்பம்
1. கூண்டுக்கிளி
1. சந்திரஹாரம்
1. சுகம் எங்கே
1. சொர்க்க வாசல்
1. துளி விசம்
1. நண்பன்
1. நல்லகாலம்
1. பணம் படுத்தும் பாடு
1. பத்மினி
1. புதுயுகம்
1. பெண்
1. பொன்வயல்
1. போன மச்சான் திரும்பி வந்தான்
1. மதியும் மமதையும்
1. மலைக்கள்ளன்
1. மனோகரா
1. மாங்கல்யம்
1. ரத்த பாசம்
1. ரத்தக்கண்ணீர்
1. ராஜி என் கண்மணி
1. விடுதலை
1. விளையாட்டு பொம்மை
1. வீரசுந்தரி
1. வைரமாலை

---
# தமிழ்த் திரைப்படங்களின் பட்டியல், 1955



1955 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  

1. அனார்க்கலி
1. ஆசை அண்ணா அருமை தம்பி
1. உலகம் பலவிதம்
1. எல்லாம் இன்பமயம்
1. ஏழையின் ஆஸ்தி
1. கள்வனின் காதலி
1. கல்யாணம் செய்துக்கோ
1. கணவனே கண் கண்ட தெய்வம்
1. கதாநாயகி
1. காதல் பரிசு
1. காவேரி
1. கிரகலட்சுமி
1. குலோபகாவலி
1. குணசுந்தரி
1. கோமதியின் காதலன்
1. கோடீஸ்வரன்
1. செல்லப்பிள்ளை
1. டவுன் பஸ்
1. டாக்டர் சாவித்திரி
1. நல்ல தங்கை
1. நல்லவன்
1. நம் குழந்தை
1. நாட்டிய தாரா
1. நீதிபதி
1. பெண்ணரசி
1. போர்ட்டர் கந்தன்
1. மகேஸ்வரி
1. மங்கையர் திலகம்
1. மனோரதம்
1. மாமன் மகள்
1. மிஸ்ஸியம்மா
1. முல்லைவனம்
1. முதல் தேதி
1. மேனகா
1. மேதாவிகள்
1. வள்ளியின் செல்வன்
1. ஜெயகோபி
1. ஜெயசிம்மன்
1. ஜோதி

---
# தமிழ்த் திரைப்படங்களின் பட்டியல், 1956



1956 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  

1. அமர கீதம் - தெலுங்கு சிரஞ்சீவிலு (1956) திரைப்படத்தின் தமிழாக்கம்
1. அமரதீபம்
1. ஆசை
1. ஒன்றே குலம்
1. எது நிஜம்
1. கண்ணின் மணிகள்
1. காலம் மாறிப்போச்சு
1. குடும்பவிளக்கு
1. குலதெய்வம்
1. கோகிலவாணி
1. சதாரம்
1. சந்தானம்
1. சாந்த சக்குபாய் (1956 திரைப்படம்) 1955 கன்னட சாந்த சக்கு திரைப்படத்தின் தமிழாக்கம் https://en.wikipedia.org/wiki/Santha_Sakku
1. தாய்க்குப்பின் தாரம்
1. தெனாலிராமன்
1. நல்ல வீடு
1. நன்னம்பிக்கை
1. நாகபஞ்சமி
1. நானே ராஜா
1. நான் பெற்ற செல்வம்
1. படித்த பெண்
1. பாசவலை
1. பிரேம பாசம்
1. பெண்ணின் பெருமை
1. புண்ணியவதி (மலையாள மொழிமாற்று)
1. மகாகவி காளிதாஸ் (கன்னட மொழிமாற்று)
1. மதுரை வீரன்
1. மந்திரவாதி
1. மர்ம வீரன்
1. மறுமலர்ச்சி
1. மாதர் குல மாணிக்கம்
1. மாயமோகினி (இந்தி ஹதீம் தாய் மொழிமாற்று)
1. மூன்று பெண்கள்
1. ரங்கூன் ராதா
1. ரம்பையின் காதல்
1. ராஜா ராணி
1. வானரதம்
1. வாழ்விலே ஒரு நாள்
1. வெற்றி வீரன்
1. வெறும் பேச்சு அல்ல

---
# தமிழ்த் திரைப்படங்களின் பட்டியல், 1957



1957 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  

1. அம்பிகாபதி
1. அன்பே தெய்வம்
1. அலாவுதீனும் அற்புத விளக்கும்
1. ஆண்டி பெற்ற செல்வன்
1. ஆரவல்லி
1. இரு சகோதரிகள்
1. எங்கள் வீட்டு மகாலட்சுமி
1. எம். எல். ஏ. (மொழிமாற்றுப் படம்)
1. கற்பின் ஜோதி
1. கற்புக்கரசி
1. சக்கரவர்த்தி திருமகள்
1. சத்தியவான் சாவித்திரி
1. சமய சஞ்சீவி
1. சௌபாக்கியவதி
1. தங்கமலை ரகசியம்
1. நீலமலைத்திருடன்
1. பக்த மார்க்கண்டேயா
1. பத்தினி தெய்வம்
1. பதியே தெய்வம் (மொழிமாற்றுப் படம்)
1. பாக்யவதி
1. புது வாழ்வு
1. புதுமைப்பித்தன்
1. புதையல்
1. மகதலநாட்டு மேரி
1. மக்களைப் பெற்ற மகராசி
1. மணாளனே மங்கையின் பாக்கியம்
1. மணமகன் தேவை
1. மல்லிகா
1. மகாதேவி
1. மாயா பஜார்
1. முதலாளி
1. யார் பையன்
1. ராஜ ராஜன்
1. ராணி லலிதாங்கி
1. வணங்காமுடி
# தமிழ்த் திரைப்படங்களின் பட்டியல், 1958



1958 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  

1. அன்பு எங்கே
1. அன்னையின் ஆணை
1. அதிசய திருடன்
1. அரசாளப் பிறந்தவன்
1. அவன் அமரன்
1. ஆளைக் கண்டு மயங்காதே
1. இல்லறமே நல்லறம்
1. உத்தம புத்திரன்
1. எங்கள் குடும்பம் பெரிசு
1. கன்னியின் சபதம்
1. கடன் வாங்கி கல்யாணம்
1. காத்தவராயன்
1. குடும்ப கௌரவம்
1. சதி அனுசுயா
1. சபாஷ் மீனா
1. சம்பூர்ண ராமாயணம்
1. சாரங்கதாரா
1. செங்கோட்டை சிங்கம்
1. செஞ்சுலட்சுமி
1. திருமணம்
1. திருடர்கள் ஜாக்கிரதை
1. தேடிவந்த செல்வம்
1. தை பிறந்தால் வழி பிறக்கும்
1. நல்ல இடத்து சம்பந்தம்
1. நாடோடி மன்னன்
1. நான் வளர்த்த தங்கை
1. நீலாவுக்கு நெறஞ்ச மனசு
1. பக்த ராவணா
1. பதிபக்தி
1. பாட்டாளியின் சபதம்
1. பானை பிடித்தவன் பாக்கியசாலி
1. பிள்ளைக் கனியமுது
1. பூலோக ரம்பை
1. பெரிய கோவில்
1. பெற்ற மகனை விற்ற அன்னை
1. பொம்மை கல்யாணம்
1. மணமாலை
1. மனமுள்ள மறுதாரம்
1. மாலையிட்ட மங்கை
1. மாங்கல்ய பாக்கியம்
1. மாய மனிதன்
1. வஞ்சிக்கோட்டை வாலிபன்
1. வீட்டுக்கு வந்த வரலட்சுமி
1. வீர அமர்சிங்
1. ஸ்ரீ ராம பக்த ஹனுமான்
1. ஜிம்போ
# விக்கிப்பீடியா:ஆண்டு நிறைவுகள்/சனவரி 18


**சனவரி 18**:  
- 1591 &ndash; சியாம் மன்னர் நரேசுவான் பர்மா இளவரசர் மின்சிட் சிராவுடன் தனியாக மோதி அவனைக் கொன்றார். இந்நாள் இன்றும் தாய்லாந்தில் அரச தாய் படைத்துறைகள் நாள் எனக் கொண்டாடப்படுகிறது.
- 1788 &ndash; இங்கிலாந்தில் இருந்து 736 கைதிகளைக் கொண்ட முதலாவது தொகுதி ஆஸ்திரேலியாவின் பொட்டனி விரிகுடாவைச் சென்றடைந்தது (படம்).
- 1929 &ndash; லியோன் திரொட்ஸ்கி சோவியத் ஒன்றியத்தில் இருந்து வெளியேற்றப்பட்டார்.
- 1896 &ndash; எக்சுறே இயந்திரம் முதற் தடவையாகக் காட்சிப்படுத்தப்பட்டது.
- 1974 &ndash; இசுரேலுக்கும், எகிப்துக்கும் இடையில் அமைதி ஒப்பந்தம் கையெழுத்திடப்பட்டதை அடுத்து யோம் கிப்பூர்ப் போர் முடிவுக்கு வந்தது.
- 1977 &ndash; ஆத்திரேலியாவின் சிட்னியின் புறநகர்ப் பகுதியில் பாலம் ஒன்று இடிந்து வீழ்ந்ததில் அதன் மேல் சென்று கொண்டிருந்த தொடருந்து கீழே வீழ்ந்ததில் 83 பேர் உயிரிழந்தனர்.
- 2005 &ndash; உலகின் மிகப்பெரும் ஜெட் வானூர்தி ஏர்பஸ் ஏ380 பிரான்சின் துலூசில் அறிமுகப்படுத்தப்பட்டது.
**அ. குமாரசாமிப் புலவர்** (பி.&nbsp;1854) **எஸ். பாலச்சந்தர்** (பி.&nbsp;1927) **ப. ஜீவானந்தம்** (இ.&nbsp;1963)
# மக்கின்டொஷ்



.]]  

**மக்கின்டொஷ்** (*மக்கின்ரோஷ்*, *மாக்கின்டோஷ்*, *Macintosh*) என்பது ஆப்பிள் நிறுவனத்தால் தயாரிக்கப்படும் ஓர் இலகு தனிநபர் கணினியாகும். 1979 - 1984 காலத்தில் உருவாக்கப்பட்ட இது முதன்முதலில் 1984 ஜனவரி 24 அன்று வெளியிடப்பட்டது. கட்டளை வரி இடைமுகத்திற்குப் பதிலாக வரைகலை பயனர் இடைமுகம் (GUI) மற்றும் சுட்டியினைப் பாவித்து வணிக ரீதியில் வெற்றிபெற்ற முதற் தனிநபர் கணினி இதுவாகும்.
# தனி மேசைக் கணினி



ஒரு கணினியின் விலை, அளவு, மற்றும் கணிமை வலு ஒரு தனியாளின் பயன்பாட்டுக்கு பொருத்தமாக இருக்கும் பொழுது அது **தனியாள் கணினி** எனப்படும். பொதுவாக அது மேசை மீது வைத்து பயன்படுத்தப்பட்டதால் தனியாள் மேசைக் கணினி என வழங்கப்பட்டது.  

ஆங்கிலத்தில் personal desktop computer என்று சொல்லப்படுவதைத் தமிழில் **தனி மேசைக் கணினி** என்றழைக்கப்படுகிறது. *தனியாள் கணினி*யென்று personal computer அழைக்கப்படுகிறது.
# எழுத்துரு


**எழுத்துரு** என்பது ஒரு மொழியின் எழுத்துக்களின் வரிவடிவம் அல்லது வரிமுகம் ஆகும். அச்சுத் தொழிலிலும், தட்டச்சுப் பொறிகளிலும் பதிக்கப்படும் எழுத்து உருவங்களும், கணினியின் அச்சுப் பொறிகளின் வழி அச்சிட என சிறப்பாக மென்பொருள் வழி உருவாக்கப்படும் எழுத்து வரி வடிவுகளும் (எழுத்தின் வரிமுகங்களும்) எழுத்துரு எனப்படும். படத்தில் சில எழுத்துருக்கள் காட்டப்பட்டுள்ளன. கால மாற்றத்திற்கேற்ப கணினி மற்றும் அச்சுப் பயன்பாட்டுக்காக அனைத்து மொழி எழுத்துருகளும் மாற்றம் பெற்றுவருகின்றன.
# தட்டச்சுக் கருவி



**தட்டச்சுக் கருவி** (*typewriter*) என்பது, பொறிமுறை (mechanical), மின்பொறிமுறை (electromechanical) அல்லது மின்னணுவியல் (electronic) கருவியாகும். இதிலுள்ள எழுத்துக்களுக்குரிய விசைகளை அழுத்தும்போது அக்கருவியில் பொருத்தப்படுகின்ற காகிதத்தின்மீது எழுத்துக்கள் பொறிக்கப்படுகின்றன.  

20 ஆம் நூற்றாண்டின் பெரும் பகுதியில், அலுவலகங்களிலும், தொழில்முறை எழுத்தர்கள் மத்தியிலும், தட்டச்சுக் கருவி இன்றியமையாத ஒன்றாக விளங்கியது. 1980களை அண்டிக் கணினிகளும், அவற்றில் பயன்படுத்தப்படக்கூடிய சொல் தொகுப்பிகளும் அறிமுகப்படுத்தப்பட்டபோது தட்டச்சுக் கருவியினால் அச்சுப்பொறித்தல் செல்வாக்கிழந்தது. எனினும் இன்னும் பல வளர்ந்துவரும் நாடுகளில் தட்டச்சுக் கருவியின் பயன்பாடு குறிப்பிடத்தக்க அளவில் இருந்துவருகிறது.  

பாதுகாப்பு ரகசியங்கள் கசிவதைத் தடுப்பதற்காக, பாதுகாப்பு விவகாரங்களுக்கு பொறுப்பான நிறுவனங்களில் பழைய தட்டச்சுக் கருவிகளையே பயன்படுத்த ரஷ்யா 2013 ஜூலை மாதம் முடிவெடுத்தது.  

2006 ஆம் ஆண்டு நிலவரப்படி, சிமித்-கொரோனா, ஒலிவெட்டி, அட்லர்-ரோயல், பிரதர், நாகாஜிமா ஆகிய நிறுவனங்கள் தட்டச்சுக் கருவி உற்பத்தியில் ஈடுபட்டுள்ளன. கைமுறைத் (manual) தட்டச்சுக் கருவி உற்பத்தி செய்கின்ற ஒரே மேனாட்டு நிறுவனம் ஒலிவெட்டியாகும். ஏனைய தற்கால வகைகள் அனைத்தும் மின்னணுத் தட்டச்சுக் கருவிகளே.
# வளையாபதி

தமிழில் ஐம்பெருங் காப்பியங்கள் என அழைக்கப்படும் ஐந்து நூல்களுள் ஒன்றாக விளங்குவது **வளையாபதி**. ஒன்பதாம் நூற்றாண்டைச் சேர்ந்ததாகக் கருதப்படும் இது சமண சமயம் சார்ந்த ஒரு நூல். இதனை எழுதியவர் யாரென்பதும் அறியப்படவில்லை. இந்நூல் தற்காலத்தில் முழுமையாகக் கிடைக்கவில்லை. இந்நூலுக்குரிய 72 பாடல்கள் மட்டுமே கண்டெடுக்கப்பட்டுப் பதிப்பிக்கப்பட்டுள்ளன. இக் காப்பியத்தின் கதைப் பொருள் பற்றி ஊகங்கள் நிலவினாலும், கிடைத்துள்ள பாடல்களைக் கொண்டு இக்காப்பியத்தின் கதை இன்னதுதான் எனக் கூறமுடியாதுள்ளது.  

கிடைத்துள்ள பாடல்களைக் கொண்டு, இக்காப்பியம் இலக்கியச் சுவையும் பொருட் செறிவும் கொண்ட பாடல்களால் அமைந்தது என்பதைக் கூறமுடியும். திருக்குறள், குறுந்தொகை போன்ற சங்க இலக்கியங்களிலிருந்து, கருத்துகளை மட்டுமன்றிச் சொற்றொடர்களையும் கூட வளையாபதி ஆசிரியர் எடுத்துப் பயன்படுத்தியுள்ளமை கிடைக்கும் பாடல்களை அவதானிக்கும் போது தெரிகின்றது.
# குண்டலகேசி

**குண்டலகேசி** (*Kundalakesi*) தமிழின் ஐம்பெரும் காப்பியங்களுள் ஒன்றாகக் கருதப்படுகின்ற நூல் ஆகும். இது ஒரு பௌத்தம் சார்ந்த நூலாகும். பல்வேறு தமிழ் நூல்களுக்கு உரை எழுதிய ஆசிரியர்கள் தங்கள் உரைகளிலே குண்டலகேசிப் பாடல்களை எடுத்தாண்டுள்ளார்கள். இந்நூலிலிருந்து கிடைத்துள்ள பாடல்கள் அனைத்தும் இவ்வாறு வேறு நூல்களிலிருந்து கிடைத்தவையே. பத்தொன்பது முழுமையான பாடல்கள் மட்டுமே இவ்வாறு கிடைத்துள்ளன. குண்டலகேசியை இயற்றியவர் நாதகுத்தனார். இவர் காலம் 10-ஆம் நூற்றாண்டு.  

தன்னை கொல்ல முயன்ற கணவனைக் கொன்றுவிட்டுப் பிக்குணியாகி பௌத்த சமயத்தின் பெருமையைப் பரப்புவதில் ஈடுபட்ட குண்டலகேசி என்னும் வணிகர் குலப் பெண்ணொருத்தியின் கதையே இக் காப்பியத்தின் கருப்பொருளாகும்.  

## விளக்க உரை
குண்டலகேசி காப்பியத்திற்கு பெருமழைப் புலவர் பொ. வே. சோமசுந்தரனார் விளக்க உரை வழங்கியுள்ளார்.
# ஜெயதேவர்


**ஜெயதேவர்** (*Jayadeva*) (முழுப்பெயர் ஜெயதேவ கோஸ்வாமி) இந்திய வரலாற்றின் இணையற்ற கவிகளில் ஒருவர். சமஸ்கிருத மொழி வல்லுனர். பொ.ஊ. 12 ஆம் நூற்றாண்டில் வாழ்ந்த இவரது முக்கிய படைப்பானது, புகழ்பெற்ற கீத கோவிந்தம் என்னும் காவியம். இந்த கவிதைப் படைப்பானது, இந்து சமயக் கடவுளாக கண்ணன் மற்றும் ராதை க்கு இடைய இருந்த தெய்வீக காதலை, அற்புதமான வரிகளுடன், அழகான இசையுடன் விவரிக்கும். இந்திய பக்தி இயக்கத்தில் இவரது படைப்பு முக்கியமானன ஒன்றாக விளங்குகிறது.  

## வாழ்க்கை வரலாறு
1730இல் வரையப்பட்ட பசோலி ஓவியமொன்றில் ஜெயதேவரின் கீத கோவிந்தத்திலிருந்து ஒரு காட்சி.]]  
செயதேவர் ஒடிசா மாநிலத்திலுள்ள குர்தா மாவட்டத்து பிராச்சி பள்ளத்தாக்கில் அமைந்துள்ள கெந்துளி சாசன் என்றவிடத்தில் பிறந்தார். இது புகழ்பெற்ற கோவில் நகரமான பூரிக்கு அண்மையில் உள்ளது. இவர் ஒடிசாவை கிழக்கு கங்கை பேரரசு ஆண்டு கொண்டிருந்தபோது பிறந்துள்ளார். சோடகங்க தேவர் மற்றும் அவரது மகன் இராகவா மன்னராக இருந்த காலங்களில் ஜெயதேவர் தமது படைப்புக்களை ஆக்கியிருக்க வேண்டும் என கோவில் கல்வெட்டுக்களிலிருந்து தெரிய வருகிறது.  

கோவில் கல்வெட்டுக்களிலிருந்தே இவரது பெற்றோரின் பெயர்கள் *போஜதேவன்* என்றும் *ரமாதேவி* என்றும் தெரிய வருகின்றன.மேலும் இவர் தமது வடமொழிக் கல்வியை கூர்ம்பதாகை என்றவிடத்தில் கற்றதாகத் தெரிகிறது. இது தற்போதைய கோனரக்கிற்கு அருகே இருக்கலாம். இவர் பத்மாவதியை திருமணம் புரிந்துள்ளார். ஒடிசா கோவில்களில் தேவதாசி முறையை ஒழுங்குபடுத்திய ஜெயதேவர் கோவில் நடனக்கிழத்தியை மணம் புரிந்திருக்கலாம் என நம்பப்படுகிறது.  

### ஜெயதேவர் குறித்த வரலாற்றுச் செய்திகள்
இலிங்கராஜ் கோவில், மதுகேசுவர் கோவில் மற்றும் சிம்மாசலம் கோவில்களில் அண்மையில் கண்டறிந்த கல்வெட்டுக்களிலிருந்து முனைவர். சத்தியநாராயணன் ராஜகுரு ஜெயதேவரின் வாழ்க்கையைக் குறித்த சில புரிதல்களை வெளியிட்டுள்ளார். இவற்றில் ஜெயதேவர் கூர்மபதாகையில் ஆசிரியப்பணியாற்றியதைப் பகர்கின்றன. இவரும் அங்கேயே படித்திருக்கலாம்.இங்கு அவருக்கு கவிதை, இசை மற்றும் நடனத்தில் பயிற்சி ஏற்பட்டிருக்கலாம்.  

ஒடிசாவிற்கு வெளியே ஜெயதேவரைக் குறித்த குறிப்புகள் பிருத்திவிராச் சௌகான் அரசவைக் கவிஞராக இருந்த சாந்த் பர்தாய் பாடல்களில் உள்ளன. இதற்கு அடுத்ததாக பொ.ஊ. 1201இல் ராசா சாரங்கதேவர் கல்வெட்டுக்களில் காணப்படுகின்றன. இவற்றிலிருந்து கீத கோவிந்தம் இயற்றப்பட்ட சிறிது காலத்திலேயே இந்தியா முழுமையும் பரவலாக அறியப்பட்டது என தெரிய வருகிறது. பூரியிலுள்ள ஜெகன்னாதர் கோயிலில் வழமையாக கீத கோவிந்த நிகழ்ச்சி நடைபெற்று வந்திருக்கலாம்.  

மேலும் சில குறிப்புகள் ஒடிசா வைணவக் கவி மாதவ பட்நாயக்கின் நூலிலிருந்து பெறலாம். இவரது நூல் சைதன்யர் பூரி வந்தபோது கெந்துள் சாசன் சென்று ஜெயதேவரை வணங்கியதாகவும் கீத கோவிந்தத்திலிருந்து சில கீர்த்தனைகளைப் பாடியதாகவும் விவரிக்கிறது. இந்த நூலிலிருந்தே ஜெயதேவரின் பிறப்பிடம் கெந்துள் சாசன் என அறிகிறோம்.  

## வெளியிணைப்புகள்
- Sanskrit Scholars of Orissa (pdf)
- 
- ஜெயதேவர் கதை - ஒலி வடிவம்
# விக்கிப்பீடியா:ஆண்டு நிறைவுகள்/சனவரி 19


**சனவரி 19**:  
- 1661 &ndash; பிரித்தானியக் காப்பாளர் ஆலிவர் கிராம்வெல்லைக் கொலை செய்யத் திட்டம் தீட்டிய தாமசு வென்னர் என்பவர் இலண்டனில் தூக்கிலிடப்பட்டார்.
- 1788 &ndash; இங்கிலாந்தில் இருந்து கைதிகளை ஏற்றி வந்த இரண்டாவது தொகுதி கப்பல்கள் நியூ சவுத் வேல்சின் பொட்டனி விரிகுடாவை வந்தடைந்தது.
- 1818 &ndash; பிரெஞ்சு இயற்பியலாளர் அகஸ்டின் பிரெனெல் முனைவுற்ற ஒளியைப் பற்றிய விளக்கத்தை அறிவித்தார்.
- 1920 &ndash; அமெரிக்க மேலவை உலக நாடுகள் சங்கத்தில் சேருவதற்கு எதிராகத் தீர்மானம் நிறைவேற்றியது.
- 1966 &ndash; இந்திரா காந்தி *(படம்)* இந்தியப் பிரதமராகத் தேர்ந்தெடுக்கப்பட்டார்.
- 1983 &ndash; ஆப்பிள் நிறுவனத்தின் வரைகலை பயனர் இடைமுகம் மற்றும் சுட்டியுடனான முதலாவது வணிக-முறை தனி மேசைக் கணினி ''ஆப்பிள் லீசா" வெளியிடப்பட்டது.
- 1997 &ndash; 30 ஆண்டுகளுக்குப் பின்னர் யாசர் அரபாத் எபிரோன் திரும்பினார்.
**ஜி. சுப்பிரமணிய ஐயர்** (பி.&nbsp;1855) **சீர்காழி கோவிந்தராஜன்** (பி.&nbsp;1933) **தாமரைக்கண்ணன்** (இ.&nbsp;2011)
# நீலகேசி

**நீலகேசி** என்பது ஐஞ்சிறு காப்பியங்கள் எனப்படும் ஐந்து தமிழ் இலக்கிய நூல்களுள் ஒன்றாகும். சமண சமய நூலான நீலகேசி ஒரு கதைப் பின்னணியில் சமணக் கொள்கைகளை விளக்குகின்றது. தமிழில் எழுதப்பட்ட முதலாவது தருக்க நூல் இதுவெனக் கூறப்படுகின்றது. பௌத்த சமயத்தின் பெருமை கூற எழுந்த காப்பியமான குண்டலகேசி எனும் நூலுக்கு மறுப்பாகவே நீலகேசி எழுதப்பட்டுள்ளது. எனினும் இதனை எழுதியவர் யார் எனத் தெரியவில்லை. இந்நூலுக்கு நீலகேசி திரட்டு என்ற பெயரும் காணப்படுகிறது.  

இந்நூல் கடவுள் வாழ்த்து நீங்கலாக 10 சருக்கங்களை கொண்டது. இப்பதினொரு பகுதிகளிலும் மொத்தமாக 894 பாடல்கள் உள்ளன. இவையனைத்தும் விருத்தப்பாவினால் ஆனது. இப்பகுதிகளின் பெயர்களையும், அவற்றில் உள்ள பாடல்களின் எண்ணிக்கைகளையும் கீழுள்ள பட்டியலில் காணலாம்.  

1. கடவுள் வாழ்த்தும் பதிகமும் - 9 பாடல்கள்
1. தரும உரை - 140 பாடல்கள்
1. குண்டலகேசி வாதம் - 82 பாடல்கள்
1. அர்க்க சந்திர வாதம் - 35 பாடல்கள்
1. மொக்கல வாதம் - 193 பாடல்கள்
1. புத்த வாதம் - 192 பாடல்கள்
1. ஆசீவக வாதம் - 71 பாடல்கள்
1. சாங்கிய வாதம் - 53 பாடல்கள்
1. வைசேடிக வாதம் - 41 பாடல்கள்
1. வேத வாதம் - 30 பாடல்கள்
1. பூத வாதம் - 41 90பாடல்கள்

## நீலகேசியின் காலம்
நீலகேசியின் காலம் பத்தாம் நூற்றாண்டின் முற்பகுதி என கணிக்கப்பட்டுள்ளது. ஆனால் நீலகேசியில் கி.பி. ஏழாம் நூற்றாண்டில் வாழ்ந்த தர்ம கீர்த்தி சிந்தனைகள் காணப்படுவதால் நீலகேசி கி.பி. ஏழாம் நூற்றாண்டில் தோன்றியது என லி. சிவகுமார் கருதுகின்றார்.
# பிபிசி தமிழோசை


**பிபிசி தமிழோசை** என்பது பிபிசி உலக சேவை வானொலியின், தமிழ் சேவையாகும். இவ்வானொலி சேவையானது 1941 மே 3 ஆம் நாள் முதல் இயங்கி வருகின்றது. இவ்வானொலி நாள்தோறும் 30 நிமிடங்கள், தமிழ் மொழியில், உலகச் செய்திகளையும், வேறு பல நிகழ்ச்சிகளையும், வழங்கி வருகின்றது. இங்கு இந்திய, இலங்கைச் செய்திகளுக்கு முன்னுரிமை கொடுக்கப்படுவதோடு, செய்தியரங்கம் பகுதியில், அவை விரிவாக ஆராயப்படுகிறது. தென்னிந்தியாவிலும், இலங்கையிலும், இச்சேவை வானலைகளில் ஒலிபரப்பப்படுவதோடு, ஏனைய பிரதேசங்களில் இணைய தளத்திலும் பரப்பப்படுகிறது.  

| இடம் | ஒலிபரப்பு நேரம் | சிற்றலைவரிசைகள் |  |
| --- | --- | --- | --- |
| இந்தியா - | 2115 - 2145 (இந்திய சீர் நேரம்) | 6140&nbsp;kHz (49 மீட்டர்) |  |
| இலங்கை - | 2115 - 2145 (இலங்கை சீர் நேரம்) | 7205&nbsp;kHz (41 மீட்டர்) |  |
| லண்டன் - | 1545 - 1615 (கிறின்விச் சீர் நேரம்) | 9645&nbsp;kHz (31 மீட்டர்) | } |

இந்நிகழ்ச்சிகளை இலங்கை ஒலிபரப்புக் கூட்டுத்தாபனம் தனது தேசிய சேவையில் மறு ஒலிபரப்பு செய்கிறது.  

## பவள விழா
2015 ஆம் ஆண்டு மே மாதம் 3 ஆம் திகதி அன்று, 74 ஆண்டுகளை நிறைவு செய்து, 75 ஆவது ஆண்டில் அடியெடுத்துவைத்த தமிழோசைக்கு பவளவிழா தொடங்கியது.  

## சிற்றலை ஒலிபரப்பு நிறுத்தம்
தமிழோசையின் சிற்றலை ஒலிபரப்பு, 2017 ஆம் ஆண்டு ஏப்ரல் மாதம் 30ஆம் தேதியோடு நிறுத்தப்படுகிறது. இந்தியாவிலும் இலங்கையிலும் தொலைக்காட்சி, இணையம் போன்ற ஊடகங்களின் தாக்கத்தால் ஆதரவு இழப்பு ஏற்பட்டுள்ளதாகவும் அதன் காரணமாக தமிழோசையின் ஒலிபரப்பு நிறுத்தப்படுவதாகவும் பிபிசி தெரிவித்தது.  

## பணியாற்றிய ஒலிபரப்பாளர்கள்
- சங்கர் சங்கரமூர்த்தி
- ஆனந்தி சூர்யப்பிரகாசம்
- ஏ. சி. தாசீசியஸ்
- விமல் சொக்கநாதன்
# மண்டபசாலை



**மண்டபசாலை** என்பது விருதுநகர் மாவட்டத்தின் அருப்புக்கோட்டையில் இருந்து இராமநாதபுரம் மாவட்டம் கமுதி, சாயல்குடிக்கு செல்லும் முக்கிய சாலையில் அமைந்துள்ளது.  

இவ்வூரின் மக்கள்தொகை ஏறத்தாழ 1,300 பேர் ஆகும். ஏறத்தாழ 250 வீடுகளைக் கொண்ட இந்தக் கிராமத்தினுடைய முக்கிய தொழில் விவசாயம் ஆகும். பருத்தி, உளுந்து, நெல், பாசி, மொச்சை, கம்பு, சோளம் ஆகியவை முக்கிய விளைபொருள்களாகும். முக்கிய தொழில் விவசாயம் என்றாலும் இந்த கிராமத்தின் எழுத்தறிவு 75% ஆகும். பல பொறியாளர்கள், மருத்துவர்கள், ஆசிரியர்கள், இந்திய அரசுப்பணி அதிகாரிகளையும் தனது பங்காக அளித்துள்ளது இவ்வூர்.